钦定古今图书集成/明伦汇编/宫闱典/第131卷 > 冯世宁
## 钦定古今图书集成/明伦汇编/宫闱典/第131卷 > 冯世宁

按《宋史宦者传》：“世宁，字静之，以入内黄门累迁昭宣
使、忠州团练使、入内押班。扬国公主寝疾，哲宗欲夜
出问讯，世宁执言不可。帝虽微忤，卒为之改容。再迁
景福殿使、明州观察使，至副都知。崇宁新官名，世宁，
首知入内内侍省事，禁中夜火，使宿卫士扑灭之。既
定，令自他途出，盖不欲使知宫省曲折也。徽宗赏叹”，
进感德军留后。政和初，以内客省使、彰化军留后致
仕。世宁出入禁闼六十年，循谨无过。卒，年六十七，赠
开府仪同三司，谥曰恭节。